הדס שכנאי

הדס שכנאי היא מדענית מחשב ישראלית ופרופסור בטכניון. תחומי התמחותה העיקריים הם אופטימיזציה קומבינטורית ותורת האלגוריתמים ושימושיהן בפתרון בעיות הקצאת משאבים.

ביוגרפיה 
שכנאי נולדה וגדלה בחיפה. היא קיבלה תואר ראשון מהפקולטה למדעי המחשב בטכניון בשנת 1986 ודוקטורט במדעי המחשב מהטכניון, בהנחייתם של מיכה חפרי ואלון איתי, בשנת 1991.
בין השנים 1993 ל-1995 הייתה שכנאי חוקרת במרכז IBM TJ Watson. החל משנת 1995 היא חברת סגל בטכניון.
בין השנים 2001–2004 הייתה אורחת במעבדות בל. החל משנת 2012 שכנאי משמשת כעורכת כללית של DMTCS.

רקע אקדמי 
שכנאי עוסקת בתכנון וניתוח אלגוריתמים לבעיות הקצאת משאבים שחשיבותם קריטית להבטחת ביצועים גבוהים וסקיילביליות של מערכות טכנולוגיית מידע.
רבות מהבעיות ששכנאי חקרה הן וריאנטים של בעיות יסוד באופטימיזציה קומבינטורית, כגון: בעיות אריזה, תזמון וצביעת גרף, השוכנות בליבת מדעי המחשב התאורטיים .
תרומותיה המרכזיות של שכנאי הן בפיתוח אלגוריתמי קירוב וסכימות קירוב פולינומיות לבעיות NP קשות, כגון בעיית סכום הצבעים, אריזה עם אילוצי סוגים, ומקסימיזציה תת-מודולרית.
שכנאי שואבת השראה מעולם המחול ומסיפורי המיתולוגיה (כגון המשל על באוקיס ופילמון).

מאמרים ופרסומים עיקריים 
 Amotz Bar-Noy, Mihir Bellare, Magnús M. Halldórsson, Hadas Shachnai, Tami Tamir: "On Chromatic Sums and Distributed Resource Allocation". Information and Computation, vol. 140, 1998, pp. 183-202.
 Hadas Shachnai, Tami Tamir: "On Two Class-Constrained Versions of the Multiple Knapsack Problem". Algorithmica, Vol. 29, 442-467, 2001
 Ariel Kulik, Hadas Shachnai, Tami Tamir: "Approximations for Monotone and Non-monotone Submodular Maximization with Knapsack Constraints". Mathematics of Operations Research, Vol. 38 (4), pp. 729-739, 2013.
 Joel L. Wolf, Philip S. Yu, Hadas Shachnai: "DASD Dancing: A Disk Load Balancing Optimization Scheme for Video-on-Demand Computer Systems", ACM Joint International Conference on Measurement and Modeling of Computer Systems (SIGMETRICS/PERFORMANCE), Ottawa, May 1995.

קישורים חיצוניים 

 דף הבית של הדס שכנאי, באתר הטכניון.
 גנאלוגיה מתמטית של הדס שכנאי, באתר פרויקט הגנאלוגיה במתמטיקה.

הערות שוליים 

סגל הטכניון: מדעי המחשב
מדעניות מחשב יהודיות
מדעניות מחשב ישראליות
בעלות תואר דוקטור מהטכניון - מכון טכנולוגי לישראל
בעלי תואר דוקטור מהטכניון - מכון טכנולוגי לישראל
מדענים ישראלים